Köyliön yliopistollisessa keskussairaalassa (KÖYPS) löytyi rutiiniskopiassa yllätyslöydös. 50-vuotias mies oli kärsinyt pitkään ripulista ja veriulosteista, joten colonskopia oli keskeinen osa tutkimuksia. Gastroenterologi Jaana Suolistomoosi ei ollut uskoa silmiään, kun tutkimus eteni poikittaiseen paksusuoleen.

- Kyseessä oli päivän viimeinen tutkimus. Olinhan minä kuullut tästä Pokémon Go -hysteriasta, mutta ihan tätä en odottanut. Siinä se sitten oli, siis hemmetin Pikachu potilaan suolessa!

Pokémon Go on kasvattanut suosiotaan nopeasti, ihmisten etsiessä Pokemoneja puistoista, kaduilta, kauppakeskuksista jne. Tohtori Suolistomoosi oli kuitenkin ensimmäinen, joka löysi Pokémonin potilaan suolesta. Ja voi että miten iloiseksi hän siitä tuli.

- Sen olen lääkärin työssäni oppinut, että mistään et voi olla varma ja aina voi tulla eteen jotain yllättävää, kertoo Suolistomoosi tohkeissaan.

- Olin varma, että potilaan oireet selittyvät divertikuliitilla tai syövällä, mutta väärässä olin. Seuraavan kerran kun sinulla on potilas joka oirehtii veriulosteilla, kannattaa huomioda mahdollinen Pokémon raapimassa potilaan suolistoa.

Päivitys 16.7.2016: Järkyttävä hoitovirhe: Röntgenlääkäri ei huomannut Pokémonia keuhkokuvassa